Diari Oficial de la Generalitat Valenciana


Sumari del DOGV 4932, del 26-01-2005 (2005/345)

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat dels immobles de 2.163 m² i 2.967 m² de superfície, situats a Alcalà de Xivert (Castelló), realitzada per l'ajuntament del dit municipi, destinats a la reordenació dels centres d'ensenyament mitjà de la població i revertix a la corporació local mencionada un terreny de 3.068 m² de superfície que pertany a l'antic institut d'ensenyament secundari, propietat de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/345


Data del document
:   21-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alcalà de Xivert
    * propietat immobiliària
    * cultura regional

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat dels immobles de 2.163 m² i 2.967 m² de superfície, situats a Alcalà de Xivert (Castelló), realitzada per l'ajuntament del dit municipi, destinats a la reordenació dels centres d'ensenyament mitjà de la població i revertix a la corporació local mencionada un terreny de 3.068 m² de superfície que pertany a l'antic institut d'ensenyament secundari, propietat de la Generalitat Valenciana. [2005/345]
  
Per mitjà d'escriptura pública atorgada davant del notari de València Sr. Mariano Arias Llamas el dia 14-4-1992 (Protocol 1148), l'Ajuntament d'Alcalà de Xivert va cedir a la Generalitat Valenciana l'immoble de 6.320 m² destinat a institut de formació professional, que consta en l'Inventari General de Béns i Drets de la Generalitat Valenciana amb el codi 12/004/001 (A02/12/004/0001) com bé de domini públic i correspon a la Conselleria de Cultura, Educació i Esport l'exercici de les competències demanials sobre este.
  
Consta inscrit en el Registre de la Propietat de Sant Mateu al tom 291, llibre 127, foli 43 finca 15.555.
  
Referència cadastral: 3392502 OE 5907W 8759RA.
  
L'Ajuntament d'Alcalà de Xivert, mitjançant acord adoptat el dia 6 de setembre de 1995 va sol·licitar a la Generalitat Valenciana la reversió de la parcel·la de 3.063,82 m² que pertany a l'immoble anteriorment assenyalat per a ser destinada junt amb altres a col·legi públic.
  
Amb la finalitat de procedir a la reordenació de centres d'ensenyament mitjà d'Alcalà de Xivert, es va a procedir a la seua regularització per mitjà de l'agrupació dels 3.309,82 m² que constituïxen la resta de l'antic institut d'ensenyament secundari una vegada revertits al patrimoni municipal els 3.063'82 m², anteriorment assenyalats, amb la parcel·la de 2.967 m² i la de 2.163 m², cedides pel referit ajuntament a la Generalitat Valenciana per mitjà d'acords plenaris adoptats en sessions realitzades els dies 6-9-95 i 26-5-04, respectivament.
  
L'agrupació dels dits terrenys va conformar la total superfície del nou centre que ascendix a 8.439,82 m². En una segona fase, segons manifesta la Conselleria de Cultura, Educació i Esport, s'ampliarà el centre amb una parcel·la confrontant de 3.246,5 m² i amb això el futur centre disposarà d'una superfície total d'11.675 m².
  
La Conselleria de Cultura, Educació i Esport, per mitjà d'oficis de data 4 de juny del 2003 i 22 de juliol del 2004 ha sol·licitat que es procedisca a la desafectació i reversió a l'Ajuntament d'Alcalà de Xivert dels terrenys de 3.063,82 m² procedents de l'antic IES i l'acceptació de les parcel·les de 2.967 m² i de 2.163 m², cedides pel referit ajuntament a la Generalitat Valenciana per mitjà d'acords plenaris adoptats en sessions realitzades els dies 6-9-95 i 26-5-04, respectivament.
  
Respecte a les cessions efectuades per l'Ajuntament d'Alcalà de Xivert, consten en les actuacions que l'ajuntament mencionat ha complit el que disposen els articles 109 i següents del Reglament de Béns de les Entitats Locals, i la Conselleria de Cultura, Educació i Esport ha comunicat que s'està tramitant, a través de la mercantil CIEGSA, l'adequació de tots els terrenys assenyalats per a conformar el nou centre d'educació secundària.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Considerant a sensu contrario allò que disposa l'article mencionat anteriorment, el conseller d'Economia, Hisenda i Ocupació té la competència per a autoritzar la reversió de béns cedits per haver deixat de ser utilitzats per als fins previstos en la cessió.
  
Fent ús de les atribucions conferides per la legislació vigent, resolc
  
Primer
  
Es desafecten del domini públic de la Generalitat Valenciana els terrenys de 3.063,82 m² que pertanyen a l'antic IES de la població, que confronten: nord-est, parcel·la antic Grup Escolar ?Fray Pedro?; sud-est, parcel·la de la 4052918 a la 4052927; sud-oest; terra campa; i nord-oest, parcel·la antic IES, de la qual se segrega.
  
Segon
  
S'autoritza la reversió a l'Ajuntament d'Alcalà de Xivert del dret de propietat que s'exercix sobre el terreny descrit en el punt anterior el qual haurà de segregar-se de l'immoble de 6.320 m² destinat a institut de formació professional que consta inscrit en el Registre de la Propietat de Sant Mateu al tom 291, llibre 127, foli 43 finca 15.555.
  
Referència cadastral: és part de les parcel·les 4052909 i 4052908.
  
La present reversió queda condicionada que l'Ajuntament d'Alcalà de Xivert pose a disposició de la Conselleria de Cultura, Educació i Esport la parcel·la mencionada, afectant-la a l'ús públic educatiu com a col·legi públic.
  
Quart
  
Acceptar la cessió gratuïta de la propietat realitzada per l'Ajuntament d'Alcalà de Xivert de les parcel·les de 2.967 m² i de 2.163 m², cedides pel referit ajuntament a la Generalitat Valenciana per mitjà d'acords plenaris adoptats en sessions realitzades els dies 6-9-95 i 26-5-04 respectivament, que confronten:
  
1. La parcel·la de 2.967 m² confronta:
  
Nord: amb el carrer Francisco Sospedra
  
Sud: col·legi Fray Pedro
  
Est: resta de la finca matriu
  
Oest: centre sanitari
  
Inscrita en el Registre de la Propietat de Sant Mateu al llibre 290, tom 524, foli 110, finca 27.736, inscripció 1a.
  
Referència cadastral: és part de la parcel·la 4052916
  
2. La parcel·la de 2.163 m² confronta:
  
Nord-est: parcel·la antic IES
  
Sud-est: actual CP
  
Sud-oest: terra campa
  
Nord-oest: carrer Villanueva
  
Haurà de segregar-se de la finca 17.245 Inscrita en el Registre de la Propietat de Sant Mateu al llibre 152, tom 336 inscripció 1a
  
Referència cadastral: és part de la parcel·la 4052907.
  
Cinqué
  
La cessió gratuïta realitzada per l'Ajuntament d'Alcalà de Xivert, s'efectua amb la finalitat d'adequar l'institut d'ensenyament secundari situat al carrer Villanueva de la dita població.
  
Sisé
  
Que se subscriga el corresponent document pel qual es formalitze la cessió i acceptació dels immobles assenyalats en el punt quart, i que s'agrupen amb la resta de l'antic IFP que, després de la reversió dels terrenys de 3.063,82 m² que consta en el punt segon, queda amb una superfície de 3.309,82 m². Com a conseqüència de la dita agrupació la total superfície del nou centre d'educació secundària tindrà 8.439,82 m² que segons recent mesurament té 8.428,31 m² i confronta:
  
Nord-est: carrer Francisco Sospedra
  
Sud-est: mitgera a centre d'infantil i primària de recent creació
  
Sud-oest: terra campa
  
Nord-oest: carrer Villanueva i mitgera a centre de salut
  
Seté
  
L'immoble acceptat, haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte el servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat, regularitzant l'Inventari per mitjà de la baixa de l'antic immoble destinat a IFP que consta amb el codi 12/004/001/000 (A02/12/004/0001) i causant alta en el dit Inventari el nou centre d'educació secundària de 8.439,82 m² de superfície, format per les parcel·les de 2.967 i 2.163 m², cedides pel referit ajuntament a la Generalitat Valenciana per mitjà d'acords plenaris adoptats en sessions realitzades els dies 6-9-95 i 26-5-04, respectivament, descrites en el punt quart i pels terrenys de 3.309,82 m² de l'antic institut que queden després d'efectuada la reversió dels terrenys de 3.063 m² que consta en el punt segon.
  
Vuité
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.
  
València, 21 de desembre de 2004.- El conseller: Gerardo Camps Devesa.